cyanic-selkie/wikianc huggingface dataset:
Steve Howe
Solo og jazz-trio, Yes og Asia
Howe har siden 2008 igjen vært med i Yes og han var også med på Yes' Europa og USA-turneer høsten 2009 og vinteren 2010, og spilte under bandets sommerturné i USA i juni og juli 2010. Høsten 2010 gikk Howe i platestudio sammen med resten av Yes og produsent Trevor Horn for innspillinger til det nye Yes-albumet, Fly from Here, som ble utgitt sommeren 2011.
Det kaspiske hav
Det har en saltholdighet på omtrent 1,2 prosent – omtrent én tredjedel av sjøvann. Oldtidens innbyggere langs kystene oppfattet innsjøen som et osean, antagelig grunnet størrelsen og saltinnholdet. Rent geologisk er den også restene etter det grunne Paratethys-havet. Overflaten ligger 28 meter under havnivå, og siden det ikke er noe utløp reguleres utstrekningen av balansen mellom tilsig og fordampning. Viktigste kilde er elva Volga som bidrar med 80 prosent.
Den nordlige delen av innsjøen er svært grunn, og utgjør mindre enn én prosent av den totale vannmengden med en gjennomsnittlig dybde på bare 5-6 meter. Mot midten av sjøen faller dybden dramatisk, hvor gjennomsnittsdybden ligger på 190 meter. Det sørlige Kaspihavet er det dypeste, med en dybde på over tusen meter. Det er et endorheisk bekken (lukket system) ved at det ikke har noe avløp.
I øst ligger den store bukta Kara-Bogaz-Gol, som kun er et par meter dyp på det meste. Denne lagunen er forbundet til resten av innsjøen av en smal kanal, og har et betydelig høyere saltinnhold, rundt 35 prosent.
Den mest kjente fisken i Det kaspiske hav er stør. Rogn fra stør brukes til produksjon av russisk kaviar. Det kaspiske hav har fått økt oppmerksomhet de siste årene på grunn av store oljeforekomster, hvor blant andre Equinor er involvert.
Etymologi
Ordet «kaspisk» er avledet fra navnet til kasperne (gresk: Κάσπιοι, Kaspioi; arameisk: Kspy; persisk: کاسپی‎), en folkegruppe i oldtiden som bodde sørvest for innsjøen i Transkaukasia. Strabon skrev at «i landet til albanerne er det også et område kalt for Kaspiane, som har sitt navn etter stammen kasperne, slik som med havet; men stammen har nå forsvunnet.» De kaspiske porter (også kalt «Aleksanders porter» eller «Gorgans store mur»), som er navnet på et sted ved antagelig sørøstkysten av Det kaspiske hav, kan være et opprinnelige stedet til denne stammen. Dette stedet har også blitt plassert lengre sør til den iranske provinsen Teheran. Den iranske byen Qazvin (i eldre kilder Kazvin) deler i roten av sitt navn det til innsjøen. Faktisk er det tradisjonelle arabiske navnet for innsjøen Bahr al-Qazwin («Qazvinhavet»).
Innsjøen ble i antikken kalt det hyrkaniske hav av grekere og persere. Hyrkania er et landskap sør for Det kaspiske hav i dagens Iran og deler av Turkmenistan. Både i Perserriket i antikken og i dagens Iran er det kjent som det mazandaranske hav (persisk: دریای مازندران‎) etter den iranske provinsen Mazandaran. I Iran er det også tidvis omtalt som Daryā-i Xazar. I India ble det kalt Kashyap Sagar. I tyrkisktalende land ble det kjent som Khazarhavet etter khazarene. Gammelrussiske kilder omtaler det som Khvalyn- eller Khvalishavet (russisk: Хвалынское море / Хвалисское море) etter navnet Khwarezmia (Korasmia). Gamle arabiske kilder omtaler det som Baḥr Gīlān (arabisk: بحر گیلان), «Gilanhavet».
Tyrkiske språk bruker konsekvent terminologi som adskiller seg fra indoeuropeiske språk nevnt over. På turkmensk er navnet eksempelvis Hazar deňizi, på aserbajdsjansk er det Xəzər dənizi, og på moderne tyrkisk er det Hazar denizi. I alle disse tilfellene betyr det andre ordet rett og slett «hav», og det første ordet viser til de historiske khazarene som hadde et stort rike nord for Det kaspiske hav fra 600- til 900-tallet.
Pepsin
I magesekken tilsettes det inaktive proenzymet pepsinogen, produsert av hovedceller i magesekkslimhinnen. Pepsinogen blir omdannet til det aktive enzymet pepsin av saltsyren som finnes i magesyre. Pepsin er et unikt enzym fordi det virker best ved svært lav pH, noe som er nødvendig hvis enzymet skal kunne ha en funksjon i det svært sure miljøet i magesekken. Pepsin hjelper med å bryte ned proteiner til aminosyrer. Pepsin virker ved hjelp av vann og bryter opp peptidbindingen mellom de ulike aminosyrene i proteinene.
Rentes rente
Rentes rente oppstår når rente legges til saldoen på et innskudd eller lån slik at den tillagte renten også vil forrentes.
Eksempelvis kan man tenke seg at det står kr. 1 000,– i banken i ett år til 7 % rente og vokser til kr. 1070,– ved første årsskifte. Året etterpå har beløpet igjen vokst med 7 % og er ikke kr 1140,– men 1144,90 fordi renten tilfaller også forrige års rente. På grunn av rentesrenten kan sparing gi god utbetaling ved høy rente, hvis ikke gevinsten spises opp av skatt og inflasjon.
Tilsvarende vil gjeld ofte oppleves som vanskelig å få til å gå ned, mens man blir hjulpet av skattefradrag og inflasjon. Det er derfor et godt råd å alltid betale forfalte renter før de blir lagt til gjelden.
Beregning
hvor
Sparing
Fast sparebeløp pr. termin:
Nenad Bogdanović
Nenad Bogdanović (serbisk kyrillisk: Ненад Богдановић) (født 12. mai 1954, død 27. september 2007) var borgermester av Beograd fra oktober 2004 til sin død. Han døde 27. september 2007 av kreft, 53 år gammel.
United States Wrestling Association
United States Wrestling Association (USWA) var et amerikansk fribryterforbund lokalisert i Memphis, Tennessee. USWA var etablert av Jerry Jarrett, og varte fra 1988–1997. World Wrestling Entertainments kommentator Jerry Lawler var en av USWAs store fribrytere, og han vant USWA Unified World Heavyweight Championship tittelen 27 ganger. Andre store fribrytere i USWA inkluderer The Master of Pain (Undertaker), Flex Kavana (The Rock) og Doomsday (Kane).
Per Wollebæk
Per Wollebæk (født 28. januar 1910 i Vestre Aker, død 1976 på Hadeland) var en norsk journalist, forfatter og oversetter. Han ga ut flere romaner og noveller, men er i like stor grad kjent for mange av sine oversettelser.
Oversettelser
et utvalg
Randi Hultin
Randi Winnifred Hultin (pikenavn Linden; født den 9. januar 1926 i Oslo, død 17. mars 2000 samme sted) var en internasjonalt kjent norsk jazzkritiker og impresario.
Hultin studerte under Per Krohg og var utdannet billedkunstner. Sammen med ektefellen, jazzpianisten Tor Hultin, arrangerte hun jamsessions med besøkende jazzmusikere som Count Basie, Stan Kenton, Dizzy Gillespie, Roy Eldridge, Stan Getz og Ray Brown. Senere var hun på egen hånd vertskap for Keith Jarrett, Charles Lloyd Quartet, Phil Woods, Sonny Clark, Hampton Hawes, Jaki Byard, Tommy Flanagan, Dexter Gordon, Chet Baker, Louis Armstrong og Eubie Blake.
I tillegg til sitt arbeid i Norsk Hydro (1945-93) utferdiget hun illustrasjoner for Verdensrevyen og skrev en lang rekke anmeldelser for Filmjournalen (1958-), Dagbladet (1960-83), Aftenposten (til 1990), etterhvert også for NRK. Hun skrev for internasjonale tidsskrifter som Jazz forum (Polen), Jazz journal international (England) og amerikanske Down Beat, og i alle år for norske Jazznytt.
Randi Hultin døde av kreft i år 2000. Året etter ble Randi Hultins Stiftelse etablert; den forestår bl.a. utdelingen av den årlige Randi Hultin Minnepris. Hallgeir Pedersen mottok som den første prisen i 2002. Boligen i Gartnerveien 6 er tiltenkt brukt som jazzmuseum.
En rekke komponister dediserte verk til Randi Hultin, deriblant Eubie Blake med Randi's Rag (1977), Phil Woods med Randi, Silje Nergaard med Port of Call (2000), Dave Brubeck med Elegy (2001) og Jon Eberson med Ballade for Randi (Standards, 2003).
I 1989 ble det laget en flere episoders tv-serie ved navn Randi's jazz som også ble vist i New York City.
Eagle County
Eagle County er et fylke i den amerikanske delstaten Colorado. Det ligger i de sentrale delene av staten og det grenser mot Grand County i nordøst, Summit County i øst, Lake County i sør, Pitkin County i sørvest, Garfield County i vest og mot Routt County i nordvest.
Eagle Countys totale areal er 4,381.74 km² hvorav 10,15 km² er vann. I 2000 hadde fylket 41,659 innbyggere og administrasjonssenteret ligger i byen Eagle og fylkets største by er Edwards.
Fylket ble grunnlagt i 1883 av land som ble skilt ut fra Summit County og det har fått sitt navn etter elven Eagle River som renner gjennom fylket.
Ole Falck Ebbell (arkitekt)
Ole Falck Ebbell (født 13. september 1839 i Oslo, død 1919) var en norsk arkitekt.
Han var født i Christiania som sønn av jurist og senere rådmann Ole Falck Ebbell. Han studerte bygningskunst i Tyskland og Sveits og hadde flere års virke i Christiania før han kom til Trondhjem. Blant annet medvirket han som assistent ved byggingen av Stortingsbygningen i 1861.
X Factor (Storbritannia)
X Factor er en britisk tv-sendt talentkonkurranse som har gått på britiske ITV siden 2004. Konseptet er solgt til en rekke land, deriblant Norge.
Ole Falck Ebbell (arkitekt)
I 1867 kom han til Trondhjem. Han ble lærer i mekanikk og bygningskunst ved Trondhjems Tekniske Læreanstalt (forløperen til NTH) i 1871, 32 år gammel, og i 1891 ble han overlærer i bygningskunst og leder for arkitektavdelingen. Ebbell var samfunnsengasjert og medlem av formannskapet i Trondhjem i tillegg til mange offentlige og private verv. Han var medlem av kommisjonen for restaureringen av Domkirken i Trondhjem 1882-1894.
X Factor (Storbritannia)
Bakgrunn
Serien ble sendt første gang i 2004, og bak serien står Simon Cowell, som også er dommer og mentor i den britiske serien. Både grupper og enkeltpersoner kan delta. Finalistene blir delt opp i grupper med et visst antall artister eller grupper i hver. Hver av dommerne får en gruppe, og skal velge ut fire artister/grupper som skal videre, og så fungere som mentorer for disse frem til en vinner er kåret.
Mona Juul
Mona Juul (født 10. april 1959 i Steinkjer) er en norsk diplomat og politiker (Ap). Fra 2019 er hun ambassadør ved Norges faste delegasjon til De forente nasjoner i New York.
X Factor (Storbritannia)
Bakgrunn
Dommere fra begynnelsen var Simon Cowell, Louis Walsh og Sharon Osbourne. I 2007 ble dommerpanelet utvidet med Dannii Minogue, og i 2008 ble Osbourne erstattet av Cheryl Cole. I 2010 hadde Minogue fødselspermisjon, og plassen ble erstattet av gjestedommere frem til 16 finalister var plukket ut. Programleder er Dermot O’Leary.
Ole Falck Ebbell (arkitekt)
Arkitekt Ebbells veg i Trondheim er oppkalt etter ham.
Galleri
Noen av bygningene Ole Falck Ebbel tegnet:
Mona Juul
Juul er oppvokst i Sparbu i Steinkjer kommune. Sammen med sin ektemann Terje Rød-Larsen spilte hun en nøkkelrolle under de hemmelige forhandlingene som førte til Oslo-avtalen. Fredsavtalen ble signert den 13. september 1993 i Washington, DC, mellom Israel og PLO. Juul og resten av teamet i Oslo fokuserte i forhandlingene på å være megler og tilretteleggere, vel vitende om at en fredsavtale om konflikten mellom Israel og PLO måtte være skapt av motstanderne selv. Juul og Rød-Larsen ble tildelt prisen Årets Peer Gynt i 1994.
Under Jens Stoltenbergs første regjering, fra 2000 til 2001 var Juul statssekretær for utenriksminister Torbjørn Jagland i Utenriksdepartementet. Fra 2001 til 2004 var hun norsk ambassadør til Israel og 2005 til 2010 stedfortredende ambassadør for den faste norske delegasjonen til FN i New York. Hun vakte internasjonal oppsikt i august 2009, da et intern notat til Utenriksdepartementet ble lekket til Aftenposten. I notatet kritiserte hun FNs generalsekretærer Ban Ki-moon for manglende lederegenskaper.
Fra 2011 til 2014 var Juul ekspedisjonssjef i Utenriksdepartementet, og fra 2014 til 2018 var hun Norges ambassadør i London.
Juul er gift og har to barn sammen med politiker og diplomat Terje Rød-Larsen.
Exochogenys
Exochogenys er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Utseende
En middelsstor (ca. 10 millimeter), avlang skarabide. Hode og pronotum er metallisk grønne, dekkvingene mørkt brunrøde. Scutellum er kledt med gylne hår, undersiden med lange, gylne hår. Dekkvingene har en læraktig overflate og litt uregelmessige lengdefurer.
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.
Utbredelse
Slekten er utbredt i Australia.
Prisdiskriminering
Forskjellige land har til en viss grad hatt lovgivning med formål å begrense prisdiskriminering. For eksempel Frankrike og Canada har hatt lovbestemmelser som forbyr prisforskjeller uten saklig grunnlag i for eksempel kostnader eller betingelser. Robinson-Patman-loven i USA forbød prisdiskriminering som resulterte i redusert konkurranse. Den tidligere norske prislovens bestemmelser om boikott (§23) kunne også fange opp mange tilfeller av prisdiskriminering.
Ved å tilpasse prisen til hver enkelt gruppe kan en monopolist oppnå et større samlet overskudd. Generelt vil dette gi høyest pris i den markedet (for den kjøpergruppen) der etterspørselen er minst elastisk. Det økte overskuddet for monopolisten oppnås ved å selge ulike mengder av produktet i de adskilte markedene. Dersom hele prisforskjellen skyldes forskjeller i produksjonskostnader, er det ikke prisdiskriminering. Monopolisten kan drive prisdiskriminering dersom markedene kan holdes adskilt for eksempel på grunn av importrestriksjoner eller fysisk avstand. Mange bedrifter møter mer konkurranse på eksportmarkedene enn på hjemmemarkedet no som fører til lavere pris på utemarkedene (slikt salg i utlandet omtales ofte som dumpingsalg for eksempel «overskudd» av landbruksprodukter blir eksportert uten adgang til å gjenimportere varene). Prisdiskriminering påfører ofte selgeren en kostnad (til kalkulasjon og kontroll) slik at det ved små forskjeller mellom delmarkedene ikke lønner seg å drive prisdiskriminering.
Adskilt prising overfor ulike kjøpergrupper kombineres ofte med differensiering av produktet for eksempel ulike klasser på fly og tog eller salg av elektrisk strøm til kunder med svært varierende forbruk (husholdninger) og kunder med jevnt forbruk (industri). Når produktkvaliteten er ulik er det ikke opplagt hva som er prisdiskriminering. For luksusversjoner av et produkt kan prisforskjellen til standardversjonen være større enn kostnadsforskjellen. Produsentene kan «ta betalt for merkelappen» ved å selge samme produkt under forskjellig navn og ta mest betalt for det meste kjente merket eller merket med høyest status. Markedssegmentering er ofte et ledd i gjennomføring av prisdiskriminering.
Uten prisdiskriminering vil nesten alle kjøpere få produktet til en lavere pris enn de er villige til å betale, denne differansen er konsumentoverskudd. Bare en tenkt siste kjøper betaler akkurat det maksimale vedkommende kan akseptere og får dermed null konsumentoverskudd. Ved fullstendig prisdiskriminering, der alle kjøpere betaler ulik pris, vil i teorien konsumentoverskuddet for alle kjøpere bli null og det vil si at selgeren tar hele overskuddet.
Prisdiskriminering kan være individuell ved at selgerens oppgitte pris er gjenstand for pruting for hver enkelt kunde eller ved at selgeren gir hemmelig avslag på listeprisen dersom en kjøper kan spille selgere ut mot hverandre. Prisdiskriminering kan skje mellom perioder for eksempel at prisen settes høyere på tider av året med mye etterspørsel.
Eksempler
Markedet for elektrisk kraft i Norge har vært preget av store prisforskjeller som ikke bare skyldes forskjeller i kostnader, det vil si prisdiskriminering. Dette gjelder eller gjaldt særlig kraftkrevende industri og treforedling som har betalt langt lavere pris enn andre sektorer. Korrigert for kostnader betalte kraftkrevende industri i 1988 omkring 0,09 kr/kWh mens tjenesteytende sektor betalte 0,19 kr/kWh. På 1930-tallet økte konkurransen på markedet for sildeolje blant annet på grunn av tilførsel fra Japan. Norske fiskere forsøkte da å organisere for å hindre lavere pris på sildeolje slo ut i lavere pris på saltet og fersk sild. Storsildlaget opprettet i 1928 lykkes med dette inntil silden vandret sør for Stad der fiskerne ikke var organisert. Senere fikk sildefiskerne myndighetenes støtte til prisdiskriminering gjennom lovendring som regulerte omsetningen. Med opprettelsen av Norske Meieriers Salgssentral (1928) forsøkt melkeprodusentene i Norge å bryte forbindelsen mellom prisen på smør, ost og melk til konsum slik at melken kunne selges til høyere pris enn prisen på smør skulle tilsi. Pedersen antok at internetthandel både kunne redusere muligheten for prisdiskriminering (på grunnlag av avstand og manglende informasjon) og gi bedre grunnlag for prisdiskriminering ved inngående kunnskap om den enkelte forbruker. I detaljhandel kan prisdiskriminering foregå mellom varegrupper: For «stapelvarer» (homogene produkter med stor omsetning) er det høy priselastisitet og detaljisten har som regel liten prosentvis fortjeneste, mens for merkevarer har detaljisten høyere fortjeneste. Periodevise «salg» eller «tilbud» for utvalgte varer er også en form for prisdiskriminering.
Piers Gaveston
Piers Gaveston (født ca. 1284, død 19. juni 1312) var en yndling (og muligens også elskeren) av kong Edvard II av England.
Bakgrunn
Piers Gaveston var sønn til Sir Arnaul de Gabston, en gasconsk soldat i tjeneste hos kong Edvard I av England. Han kom til det kongelige husholdet som en ung gutt hvor han med kongens velsignelse ble en venn med tronarvingen, prinsen av Wales i 1300. Prins Edvard var øyensynlig begeistret for den vittige og modige Gaveston og ga ham rike gaver. Kongen selv fikk snart avsmak for at sønnen omgikk en fra lavadelen.
Wikipedias engelske artikkel har en mer dramatisk enn kanskje historisk beskrivelse av hendelsen da prins Edvard ønsket å forære området Ponthieu til Gaveston: Kong Edvard I fløy opp i raseri: «Din elendige horesønn!» skrek kong Edvard I. «Vil du gi bort land nå? Har du noensinne erobret noe? Så sant som Gud lever, om jeg ikke var redd for å splitte riket, skulle jeg aldri la deg få arven!» Deretter grep kongen tak i prinsens hår og slengte ham i gulvet og sparket ham til han ble utmattet.
Yndlingen
Kong Edvard I landsforviste siden Gaveston i den hensikt å straffe sønnen mer enn Gaveston. Han tvang Gaveston og prinsen til å sverge ed på at de aldri mer skulle treffes uten hans tillatelse. Deretter satte Gaveston seil for Frankrike med mange dyre gaver fra prinsen. I juni 1307 døde kong Edvard I av England, og noe av det første den nye kongen gjorde var å sende bud på sin yngling; «Bror Perrot» og adlet ham med jarldømmet Cornwall.
Gaveston ble gift med Margaret de Clare, et barnebarn av kong Edvard I. Da Edvard II av England måtte forlate kongeriket i 1308 for å gifte seg med Isabella av Frankrike gjorde han Gaveston til Vokter (regent i kongens fravær).
Robert Lacey har beskrevet kongens kroning på følgende måte:
Homoseksualitet
Gaveston ble like upopulær hos den nye dronningen som hos adelen, og de to mennene som var av bortimot den samme alder, fikk hurtig ryktet om at de hadde et forhold som ikke var egnet for menn. Selv om en homoseksuell identitet ikke eksisterte på denne tiden er de aller fleste historikere rimelig sikre på at de hadde seksuell omgang, til tross for at begge produserte barn med sine respektive koner. Men iallfall én historiker, Pierre Chaplais, har faktisk i boken Piers Gaveston: Edward II’s Adoptive Brother (1994) kommet med en annen fortolkning på deres vennskap ved å argumentere at de ble våpenbrødre i tiden rundt 1300, og at denne kontrakten er forklaringen på intensitet i deres forhold, selv om det betydde at kongen ignorerte og ydmyket sin forargede ektefelle. Chaplais definerer et slik brorskap som «en form for et meget tett forhold som ble etablert mellom to militære menn».
Død og ettermæle
Etter kroningsvervet sendes Gaveston til Irland som regent. Han kom tilbake samme år og skaffet seg enda flere fiender. Den mektigste var Thomas, jarl av Lancaster, en fetter av kongen, som Gaveston hadde beseiret i et turneringspill. Lanchester ledet opposisjonen og tvang kongen til å utvise Gaveston. Etter at Gaveston i 1312 ble kalt tilbake av kong Edvard II ble Gaveston tatt til fange og henrettet ved halshugging ved at Deddington, Oxfordshire av de opprørske baronene. Hans hode ble vist fram til jarlen av Lancaster som bevis for en beskjed ble sendt til kongen. Kong Edvard II ble rasende, men gjorde intet mot sin fetter. Da Thomas av Lancaster ble beseiret ved slaget ved Boroughbridge i 1322 fikk Edvard muligens en etterlengtet hevn.
Piers Gavestons gravstein står i Blacklow Hill i Leek Wootton. Kongens nye yndling ble Hugh den yngre Despenser. Gaveston er en betydelig rollefigur i Christopher Marlowes skuespill Edward II. Han blir også feilaktig beskrevet i filmen Braveheart hvor Edvard I dreper ham ved å kaste ham ut av vinduet.
Rhys ap Tewdwr
Rhys ap Tewdwr (født før 1065, død 1093) var en konge eller prins av Deheubarth i vestlige Wales og et medlem av Huset Dinefwr, en familie som nedstammet fra Rhodri den store. Han var født i dagens Carmarthenshire og døde i slaget ved Brecon i april 1093.
Familie
Rhys ap Tewdwr gjorde hevd på tronen til Deheubarth etter at hans andre fetter Rhys ab Owain døde i slaget mot Caradog ap Gruffydd i 1078.
Han var et barnebarn av Cadell ab Einion ab Owain ab Hywel Dda.
Han ble gift med Gwladys verch Rhiwallon, datter av Rhiwallon ap Cynfyn av Huset Mathrafal fra Powys, som han hadde fire sønner med, Gruffydd, Hywel ap Rhys, Goronwy og Cadwgan, og i tillegg en datter ved navn Nesta eller Nest.
Tidlig styre
I 1081 invaderte Caradog ap Gruffydd kongeriket Deheubarth og drev Rhys på flukt og til å søke asyl i St Davids katedralen. Rhys klarte imidlertid å få til en allianse med Gruffydd ap Cynan som søkte å gjenvinne tronen i Gwynedd, og i slaget ved Mynydd Carn det samme året beseiret de og drepte Caradog ap Gruffydd og hans allierte Trahaearn ap Caradog fra Gwynedd og Meilyr ap Rhiwallon.
Underkastet normannerne
Det samme året besøkte Vilhelm Erobreren Deheubarth, tilsynelatende på en pilegrimsreise til St David's, men også for å framvise sin makt, reiste vidt omkring i Wales, og det synes som om han kom til en overenskomst med Rhys. Rhys betalte ham hyllest og ble henvist til sin besettelse Deheubarth. Rhys betalte Vilhelm 40 pund i året for sitt kongedømme, sikret seg således gode framtidige forbindelser med den normanniske overherren som varte til slutten av hans liv. Rhys var tilsynelatende tilfreds med denne ordningen ettersom det betydde at han kunne konsentrere seg om sin sjalu walisiske medprinser.
Intern konflikt
I 1088 angrep Cadwgan ap Bleddyn fra Powys hans rike Deheubarth og tvang Rhys til å flykte til Irland. Imidlertid kom Rhys tilbake det samme året med en flåte fra Irland og beseiret mennene fra Powys i et slag hvor to av Cadwgans brødre, Madog og Rhiryd, ble drept.
I 1091 møtte Rhys en annen utfordring i form av et forsøk på å plassere Gruffydd, sønn av Maredudd ab Owain, på tronen av Deheubarth. Rhys ble tvunget til beseire opprørerne i et slag ved St. Dogmaels og hvor Gruffydd ble drept.
Død
Rhys klarte å stå imot den økende normanniske presset som fulgte i slutten av Vilhelms regime i 1087 og fra til 1093 da han ble drept ved Brecon av normannere ledet av Bernard de Neufmarche.
Etterfølger
Rhys’ sønn Gruffydd arvet deler av Deheubarth, men Rhys’ død førte til at normannere tok over det meste av kongedømmet og med Gruffydd etterlatt med et lite område å styre.
Rhys’ datter, Nest ferch Rhys, var en legendarisk skjønnhet, og kvinnerovet av henne fra ektemannens festning ved Cenarth Bychan (muligens Cilgerran Castle eller Carew Castle, begge er i Pembrokeshire) startet en borgerkrig i Wales.
Owen Tudor og James A. Garfield er blant de som hevder å nedstamme fra Rhys ap Tewdwr.
Wuerkaixi
Wuerkaixi (uigurisk: Örkesh Dölet; født 17. februar 1968 i Beijing i Folkerepublikken Kina) er en kinesisk tidligere studentleder av uighursk etnisitet, kjent fra Tiananmenprotestene i 1989. Han studerte ved Beijing Normal University og ble verdenskjent da han som sultestreikende på Den himmelske freds plass i Beijing gikk ut på kinesisk statsfjernsyn med skarp kritikk av Kinas statsminister Li Peng.
Han flyktet etterpå til Frankrike, og kom senere til USA der han studerte ved Harvard University. Etterpå emigrerte han til Taiwan, der han stiftet familie og begynte som radioprogramvert.
Saratov-5 kraftverk
Saratov-5 kraftverk (russisk: Saratovskaja TETs-5) er et varmekraftverk nær Saratov i Saratov oblast, Russland. Det eies og opereres av et regionalt kraftselskap, og har en produksjonskapasitet på 440 MW. Brenselstype er mazut (en slags fyringsolje) og naturgass.
Daniel Tynell
Daniel Tynell (født 6. januar 1976 i Grycksbo, Dalarnas län) er en svensk tidligere langrennsløper. Han spesialiserte seg på langdistanserenn, og er først og fremst kjent for sine meritter i Vasaloppet, som han har vunnet tre ganger, i 2002, 2006 og 2009. Han la opp i 2015 og ble manager i langløpslaget Team Tynell.
Saratov-5 kraftverk
Byggingen av kraftverket begynte omkring 1972, og første byggetrinn stod ferdig i 1976. Kraftverket har senere blitt utvidet og fornyet ved en rekke anledninger.
Taylor Hawkins
Oliver Taylor Hawkins (født 17. februar 1972 i Fort Worth i Texas, død 25. mars 2022 i Bogotá i Colombia) var en amerikansk musiker som var trommeslager i rocke­bandet Foo Fighters.
Regenerativ bremsing
Regenerativ bremsing, også kalt rekuperasjon, elektrisk motstandsbrems eller nyttebremsing, er en metode for å bremse, altså redusere farten til et kjøretøy, slik at kinetisk energi som ellers ville gå tapt som varme, blir gjenvunnet. Energien, som i utgangspunktet var mekanisk, kan omdannes til en annen form for mekanisk energi – vanligvis i et svinghjul som senere kan bremses regenerativt slik at dets energi benyttes til å akselerere kjøretøyet. Men normalt blir energien omdannet til elektrisk energi, som det er lettere å kontrollere, lagre og benytte igjen.
En vanlig elektromotor kan også brukes som generator: Hvis dens drivaksling blir dreid rundt av en mekanisk kraft utenfra, kan man koble fra strømforsyningen og i stedet hente ut elektrisk kraft fra motoren, som nå er en generator. Dette ble oppdaget av elektroteknikk-pionerene på 1800-tallet.
Regenerativ bremsing i biler
I elektriske biler er det i prinsippet enkelt å utnytte den genererte energien: Den sendes tilbake til bilens batterier, som da opplades. Kondensatorer kan også brukes. Disse lades mye raskere enn batterier og er derfor egnet til og brukt noen steder til å lade større kjøretøy, bl.a. elektriske busser lades kortvarig på busstopper nok til å nå frem til neste busstopp med lader. Kondensatorer har derimot 5-10 ganger lavere energilagring pr kg sammenlignet med vanlige elbilbatterier, så de brukes som en støtte til hovedbatteriet.
I Formel 1 har et regenerativt bremsesystem kalt Kinetic Energy Recovery System (KERS) blitt benyttet fra og med -sesongen.
Regenerativ bremsing er et av flere drivstoffsparende tiltak i hybridbiler blant annet fra Toyota, Honda og Lexus. Først i masseproduksjon var Prius fra 1997. Lexus beregner at regenerativ bremsing reduserer bensinforbruket med ca 1 liter per 100 km (0.1 L/mil). Volkswagen innførte regenerativ bremsing på sitt Blue Motion-konsept for Polo, Golf og Passat fra modellåret 2010.
Regenerativ bremsing i tog
Også tog kan bruke regenerativ bremsing. Hensikten kan både være å redusere energiforbruket og å redusere slitasje på de mekaniske bremsene. I dieselelektriske tog kan den elektriske energien som motorene produserer under bremsing benyttes til lading av batterier eller forsyning av elektrisk forbruk ellers i toget, for eksempel lys og varme i passasjervognene. I elektriske tog kan energien leveres tilbake til strømforsyningsnettet hvor den direkte kan benyttes av andre tog i nærheten. Derfor kalles det ofte for nettbrems. Utveksling av energi mellom tog gjør at det ikke er behov for mellomlagring av energien til neste gang det er behov for den.
Første elektriske lokomotiv i Norge med nettbrems var El 17 som ble levert fra 1981. Alle nye elektriske lokomotiver og motorvogner som leveres i dag er utstyrt med slik nettbrems. Den tekniske løsningen for styring og forsyning av de elektriske motorene ved hjelp av kraftelektronikk tillater at den elektriske effekten kan transporteres i begge retninger, både fra nettet til motor og fra motor til nettet. I 2009 ble typisk 10 til 20 % av energien var levert til persontog i Norge som er utstyrt med nettbrems matet tilbake igjen.
Jernbanestrekningen Ofotbanen er spesiell ved at tunge malmtog (opp til 8600 tonn) skal føres ned 500 høydemeter fra Riksgrensen mot Sverige til Narvik. De elektriske lokomotivene av type El 3 og El 4 som ble levert allerede i 1925-1929 var utstyrt med nettbrems, eller rekuperasjonsbrems som det het den gangen. Datidens teknikk med motoren direkte koblet til nettet via en transformator førte til tungvinn betjening og generering av høye spenninger i nettet. Funksjonen ble derfor lite brukt. De nye malmtogslokomotivene IORE levert fra 2000 er basert på moderne teknologi og er utstyrt med nettbrems. På vei ned til Narvik kan ett malmtog bremset av IORE levere tilbake elektrisk effekt nok til å forsyne et tungt tog på vei opp samtidig.
For eldre typer elektriske tog som ikke har nettbrems (for eksempel El 14), kan likevel banemotorene brukes som generatorer ved bremsing. Da brennes den elektriske energien av i egne bremsemotstander som ofte er plassert på taket. Dette kalles motstandsbrems.
Hvor mye energi kan spares?
Normalt kan kanskje 1⁄3 av energien gjenvinnes ved regenerativ bremsing med batteridrift; de tapte 2⁄3 blir stort sett til varme. Gjenvinningsgraden avhenger av faktorer som batteriets tilstand og ladningsprosessens effektivitet. For jernbanedrift, hvor energien kan overføres direkte til andre tog, regnes det med en effektivitet på 60 %, potensielt opptil 91 %. Men selv om gjenvinningsgraden er høy, kan ikke selve bremseeffekten bli sterk dersom bare en liten del av togets hjul er motordrevet og følgelig potensielt regenerativt bremsende.
David von Krafft
David von Krafft (født 1655 i Hamburg, død 20. september 1724 i Stockholm) var en svensk maler av tysk herkomst.
Krafft var 20 år gammel da han ble hentet til Sverige av sin onkel, hoffmaleren David Klöcker Ehrenstrahl, som ble hans veilleder.
Ved hjelp av Ulrika Eleonora den eldre fikk han i 1684 anledning til å reise utenlands. Reisen varte i 12 år. Han var blant annet i Danmark, hvor han utførte portretter av den kongelige familie, i Tyskland, Venezia og Roma. I Roma studerte han en periode ved et kunstakademi opprettet av dronning Christina.
Ved hjemkomsten i 1696 ble han utnevnt til hoffmaler. I 1719 ble han adlet.
Blant hans mange portretter kan nevnes portretter av Karl XII samt av Carl Gustaf Armfeldt.
Uniform Resource Locator
En uniform ressurslokator (URL, engelsk: «Uniform Resource Locator») er en subtype av URI hvor man identifiserer og navngir en ressurs ved hjelp av lokaliseringinformasjon eller ressursens adresse. I all praktisk betydning så er URL et synonym for URI.
Engelsk toy terrier
Engelsk toy terrier (FCI# 013), som også kalles black and tan toy terrier er en liten terrier som opprinnelig stammer fra Storbritannia, der den blant annet har vært benyttet til bekjempelse av rotter.
Uniform Resource Locator
URL syntaks
Enhver URL starter med et skjemanavn som definerer URL-ens navnerom, dens mening og syntaks for den resterende delen av URL-en.
Engelsk toy terrier
Opprinnelse og alder
Engelsk toy terrier er et resultat av avl på såkalte black and tan terriere (en nå utdødd britisk terriertype som er kjent fra beskrivelser tilbake til 1500-tallet, og i flere fargevarianter enn hva navnet skulle tilsi). Engelsk toy terrier ble imidlertid formet spesielt på 1800-tallet, da det i en periode ble svært populært med miniatyrhunder i England. Noen hevder også at italiensk mynde ble benyttet for å oppnå ønsket størrelse, men dette er svært usikkert.
Uniform Resource Locator
URL som lokator
I sin nåværende tekniske betydning, en URL er en URI som i tillegg til å identifisere en ressurs, også sørger for en måte å lokalisere ressursen.
Engelsk toy terrier
Opprinnelse og alder
Miniatyr Black & Tan-terrierklubb ble startet på Crufts utstilling i 1938 i Storbritannia. I 1960 byttet hunderasen navn til English Toy Terrier (black and tan), som altså ble til engelsk toy terrier på norsk. Rasen har vært mest populær i hjemlandet og i USA og Finland, men den regnes allikevel som sjelden. Som følge av dette er innavlsgraden i visse linjer svært høy. Rasen er også plaget av tannmangel, som i mange tilfeller kan være betydelig. Siden 1950-tallet har oppdrettere spesielt konsentrert seg om å forbedre rasens helse og utseende. Noen kynologer mener at engelsk toy terrier finnes i avlslinjene til både yorkshire terrier og dvergpinscher.
Den britiske rasestandarden er fra 8. juni 1988 og ble sist revidert den 2. februar 1998.
Utseende, anatomi og fysikk
Engelsk toy terrier er en velbalansert, elegant og kompakt liten hund, med glatte og tørre linjer. Hodet er langt, smalt, kileformet uten fremtredende kinnmuskulatur. Skallen er flat. Ørene er ansatt høyt på bakhodet og står forholdsvis tett og er tilspisset. De bæres opprettstående fra hunden er omkring 9 måneder gammel. Halsen er lang, elegant og lett buet (uten løshud). Kroppen er kompakt og harmonisk bygget, brystet smalt og dypt med godt buede ribben, lendet godt hvelvet.
Pelsen er kort, tykk, tett og skinnende i fargen sort (ibenholt) og tan (dyp, varm kastanje).
Idealhøyden er 25-30 centimeter og idealvekten 2,7-3,6 kilogram. De fleste individer er i dag større enn standarden og også kraftigere bygget enn hva denne tilsier. Noen hunder blir opp mot 40 cm høye og 7-8 kg tunge, men dette ikke er ønskelig.
Bruksområde
Engelsk toy terrier ble opprinnelig brukt som selskapshund og brukshund, helst til å bekjempe skadedyr som mus og rotter. I dag er den først og fremst en gøyal familiehund og en sjelden utstillingshund.
Lynne og væremåte
Engelsk toy terrier er en livlig, energisk og pågående terrier som passer for folk som liker å mosjonere. Som terriere flest er den våken og vaktsom ovenfor fremmede. Pelsen trenger normalt stell.
Pierre Lueders
Pierre Fritz Lueders (født 26. september 1970 i Edmonton), er en canadisk tidligere bobkjører som deltok i de olympiske vinterleker 1994 i Lillehammer, 1998 i Nagano, 2002 i Salt Lake City, 2006 i Torino og 2010 i Vancouver.
Lueders ble olympisk mester i bobsleigh under vinter-OL 1998 i Nagano. Han og David MacEachern kom på delt førsteplass med Italia i toerbob.
Lueders ble verdensmester i bobsleigh 2004 i Königssee og 2005 i Calgary begge gangene i toerbob.
Sigmund Kvaløy Setreng
Sigmund Kvaløy Setreng (også Sætereng) (født 20. oktober 1934, død 27. mai 2014 ) var en norsk filosof, skribent og bonde. Han var sentral i utviklinga av norsk økofilosofi.
Setreng vokste opp i Lom og fikk nært forhold til naturen gjennom vandringer i Jotunheimen. I 1950-årene tjenestegjorde han som flymekaniker i Luftforsvaret på Kjevik. I 1958 begynte han studier av filosofi ved Universitetet i Oslo. Han var professor Arne Næss' assistent fra 1961, skrev sin hovedoppgave under hans veiledning i 1965, og ble tilbudt et fireårig doktorgradsstipend i filosofi fra 1967. Stipendet brukte han til å utforske økologisk tenkning ved Institutt for Zoologi, der Ivar Mysterud jobbet, og bisto Næss i å utvikle økofilosofien. Han leverte magister-avhandling i filosofi i 1965.
Setreng besøkte Nepal en rekke ganger, hvor han ble tatt opp i et  sherpa-samfunn. Sherpaenes form for buddhisme vekket Setrengs interesse  for  buddhistisk filosofi, som han så som forenlig med økologisk tenking. Setreng var i seinere år rådgiver for kongen av Bhutan, Jigme Khesar Namgyel Wangchuck, som ønsket å utvikle sitt land i bærekraftig retning.
Han stiftet milljøbevegelsen «Samarbeidsgruppene for natur- og miljøvern» (snm) i 1969, planla og deltok i Mardøla-aksjonen i 1970, i Alta-aksjonen i 1980, og var engasjert i Nei til EU. Han arbeidet ved NTNU, ble nominert til Nordisk råds natur- og miljøpris, og var statsstipendiat siden 1999. Han drev gård i Busetgrenda i Singsås, Midtre Gauldal.
Terje Bongard
Terje Bongard (født 19. august 1958) er en norsk humanbiolog og forsker ved NINA. Bongard er cand.mag. fra Universitetet i Oslo (1982) og cand.scient. fra Universitetet i Trondheim (1986). I 2005 ble han dr.scient. ved NTNU med en avhandling om menneskets adferdsøkologi, med tittelen Life history strategies, mate choice, and parental investment among Norwegians over a 300-year period.
Den 30. juni 2010 publiserte Bongard, i samarbeid med forskerkollega Eivin Røskaft, boken Det biologiske mennesket – individer og samfunn i lys av evolusjon, som handler om evolusjon som et grunnprinsipp i naturen.
Whist
Whist er et engelsk kortspill som ble utviklet på 1700-tallet fra ruff and honours. Spillet har fire spillere, og det spilles med 52 kort. Det går ut på å ta stikk sammen med en makker. Hver spiller får 13 kort og kortgiverens siste kort slås opp som trumf, alternativt spilles det uten trumf.
Heksemesteren
Heksemesteren er en bokserie på 15 romaner skrevet av den norske forfatteren Margit Sandemo. Bøkene ble skrevet fra 1991 til 1994. Romanene handler om en islandsk heksemester- eller galdrameister- som vinner hjertet til en troskyldig og naiv pike ved navnet Tiril. Den mystiske og okkulte Móri hadde kun étt ønske: å bli verdens beste heksemester. Veien dit er hard, og for å bli det må han få tak i den beryktede Rødskinna ved å mane opp den onde biskop Gottskálk: en uhyre vanskelig oppgave som skulle koste hans rival Galdra-Loftur livet..
Gay Army
Gay Army er et skandinavisk TV-program der ni homofile menn gjennomfører en del av US Marines BootCamp. Trening under ledelse av den kjente amerikanske Drill Instructor Tony Rosenbum (BootCamp, VIP BootCamp, Extreme Makeover, Motov 8), sammen med Kevin Rankin og Brandon Bullert. Programmet reklamerer med at deltakerne er «verdens mest usannsynlige rekrutter». Spilt inn over en 16 dagers periode på Tønder Kaserne, sør i Danmark. Gay Army er en blanding av reality-tv, doku-såpe og komedie.
Whist
I de nordiske landene spilles whist typisk med en grand-melding, hvor melderen og makkeren hans skal ta minimum sju stikk, og en nolo-melding, hvor melderen og makker skal ta mindre enn sju stikk for å vinne.
Heksemesteren
Margit Sandemo har senere skrevet bokserien Sagnet om lysets rike, hvor seriene sagaen om Isfolket og Heksemesteren fortsetter og sammensveises.
Gay Army
Den skandinaviske versjonen gikk på TVNorge i 2006.
Runar fra Norge, også kjent som dragartisten «Bøtta Pedersen» ble headhuntet til serien for sin selvironi og mangel på redsel for å gi av seg selv. Han har tidligere vært en ofte brukt person i de fleste andre TV-kanaler for sitt talent. A.J.Trenear var tidligere med i The Salon i England, men er på lik linje med de resterende deltagerne vanlige søkere og serien er et samarbeid mellom Norge, Sverige og Danmark. Ingen blir stemt ut og det var heller ingen premiering. Noe som gjør at det blir spekulert i om dette er rent skuespill fra enkelte av deltagerne.
Janeways lesjon
Janeways lesjoner er små eryteme eller hemorragiske makulare eller knutelesjoner i håndflatene eller på fotsålene. Disse lesjonene er kun noen få millimeter i diameter og er patognomonisk for infeksiøs endokarditt. Lesjonene er patologisk beskrevet som mikroabsesser i lærhuden med markert nekrose og infiltrert betennelse som ikke går opp i overhuden, noe som skyldes avsetning av immunkomplekser i de små blodkarene.
Lesjonene er oppkalt etter Edward G. Janeway (1872–1917), en professor i medisin som interesserte seg for kardiologi og smittsomme sykdommer.
Gay Army
Produsent er danske Babyfoot med hjelp fra MTV Mastif og vist i tidsrommet 2005-2006 på Svensk Kanal 5, TVDanmark og TVNorge.
Janeways lesjon
Janeways lesjoner og Oslers knuter skiller seg i praksis ved at Oslers knuter er såre, mens Janeways lesjoner ikke medfører sårhet.
Edson Buddle
Edson Michael Buddle (født 21. mai 1981 i New Rochelle) er en amerikansk profesjonell fotballspiller som spiller for den amerikanske fotballklubben Colorado Rapids. Han spiller spiss, og er også en del av. Buddle har spilt for tre andre klubber i sin karriere Toronto, New York Red Bulls og Columbus Crew fra USA.
Han ble tatt ut til Fotball-VM 2010 i Sør-Afrika.
C.P. Snow
Charles Percy Snow (født 15. oktober 1905, død 1. juli 1980), adlet som baron Snow av byen Leicester, var en britisk kjemiker og romanforfatter som også hadde flere betydningsfull posisjoner innenfor britisk statstjeneste og som kortvarig satt i den britiske regjeringen. Han er kjent for sin serie av romaner som kollektivt kalles for Strangers and Brothers, og for De to kulturer (1959), en forelesning i 1959 hvor han klagde på avstanden mellom vitenskapelige forskere og «litterære intellektuelle», mellom humaniora og naturvitenskapen.
Snow ble utnevnt til kommandør av Order of the British Empire.
Kalmarunionens flagg
Kalmarunionen- eller Nordens flagg (opprinnelig kalt Rigens banner) er et flagg som i 1430 ble forsøkt innført av kong Erik av Pommern. Flagget var gult med et rødt kors, trolig etter mønster av Dannebrog, og kanskje meningen var å ha fargene fra det norske riksvåpenet.
Fra midten av 1990-årene til 2007 brukte man på Orknøyene et tilsvarende flagg til å symbolisere øygruppen. I 2007 ble det valgt et nytt flagg, og ”Kalmarunionens flagg” står dermed igjen uten en offentlig innehaver. Den svenske kirkens våpenskjold er imidlertid nokså likt og kan brukes som flagg. Det kan derfor oppstå forveksling. Eventuelle nye brukere og/eller innehavere av et flagg som er gult med rødt kors, bør derfor være oppmerksom på faren for sammenblanding både med dette svenske flagget og med det gamle Kalmar-flagget.
Hvert år den 17. juni, på Kalmarunionens fødselsdag, heises flagget på det tidligere Helsingborg slott i Skåne.
Flagget er i noe mindre grad brukt av moderne skandinavister. Se skandinavisme.
Svanesymbolet
Svanesymbolet ble brukt for første gang på en plakat for Nordens dag i 1936. Svanen symboliserer nordisk samarbeid og logoen er den offisielle logoen for nordisk samarbeid, Nordisk råd og Nordisk ministerråd.
Nordens nasjonale flagg
De nasjonale flaggene i norden teller både stats- og områdeflag. Blant dem kan nevnes: Danmarks flagg, Finlands flagg, Færøyenes flagg, Grønlands flagg, Islands flagg, Norges flagg, Samisk flagg, Sveriges flagg og Ålands flagg.
Kjørkleiv
Kjørkleiv eller Kjørrkleiv er en grend i Herad i Farsund kommune i Agder. Stedet ligger i solvendte bakker høyt opp fra indre del av fjorden Framvaren. Innmarka ligger i et smalt nord-sørgående belte med grense mot Ytre Stølen i sør og Øvre Stølen i nord. Veiforbindelse mellom Kjørkleiv og resten av Herad kom først i mellomkrigstiden. Tidligere var det bare gangveier til nabogårdene. I nyere tid har det vært seks gårdsbruk på Kjørkleiv.
Etymologi
Kjørkleiv kommer av kjerr som betyr kratt eller småskog. Både Kjørkleiv og Kjørrkleiv er godkjente skivemåter.
Matrikkel
Kjørkleiv er en matrikkelgård med gårdsnummer 149. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. Kjørkleiv har tidligere hatt gårdsnummer 24.
Nouruz
Nouruz, Nevruz eller Newroz (persisk: ) (ny dag) er betegnelsen på nyttårsmarkeringen i mange kulturer. Høytiden blir feiret i Albania, Mongolia, Nord-Makedonia , India , Armenia , Georgia , Tyrkia , Russland , Kasakhstan , Kosovo ,Kirgisistan , Iran, irakisk Kurdistan-region , Kina , Usbekistan , Turkmenistan, Aserbajdsjan, Afghanistan, Tadjikistan   og en del andre land i Sentral-Asia; i tillegg markeres dagen over hele verden av diaspora-befolkning fra denne regionen, slik som parsere, bahaier og kurdiske utvandrere. Det nye året begynner mellom 20. mars og 22. mars, avhengig av når vårjevndøgn inntreffer.
Etymologi
Ordet kommer fra gammelpersisk; nava = ny + rəzaŋh = dag/dagslys («ny dag/dagslys»), og har fremdeles den samme betydningen i modern persisk (nou = ny og ruz = dag).
Historikk
Feiringen har sine røtter flere tusen år tilbake til zoroastrismen, og er skrevet inn på UNESCOs liste over Mesterverker i muntlig og immateriell kulturarv.
Nowruz er imidlertid ikke referert til i det lille korpuset av gammelavestiske tekster tilskrevet Zoroaster, og navnet forekommer heller ikke i ny Avesta. Dens tidligste opptreden er i Pahlavi-tekster, som nōg rōz Zana-Minu (nwk rwc, <Av. *navaka- raocah-).
Nouruz i Iran
Nouruz anses gjerne som iranernes viktigste høytid, og feiringen pågår i 13 dager. Det nye året begynner oftest den 20. eller 21. mars (29. esfand, mars-måneden på persisk). I Persia hadde man tidligere kun to årstider; den varme årstiden som varte i syv måneder og den kalde som varte i fem.
I begynnelsen av hver årstid laget de en fest. Denne festen som startet i begynnelsen av den varme årstiden, som er noenlunde tilsvarende vårjevndøgn i Norge, var en veldig gledesfylt periode. Denne dagen tok man ut dyrene på beite, og i begynnelsen av den kalde årstiden «Mehregan» (solgudinnens fest), tok man inn flokken. Disse to festene var de viktigste høytidene for iranerne.
Man brukte i eldre tider 25 dager før Nowruz å gjøre i stand tolv stolper av leire, og dyrke frem tolv ulike kornslag og frø – som hvete, havre, hirse, mais, ris, erter, linser, bønner og sesam. Det som vokste best trodde man skulle gi den beste avlingen gjennom året. I nyere tid feires Nouruz litt annerledes.
Dagen før Nouruz («nyttårsaften») dekker man det såkalte nyttårsbordet. Man legger en duk på et bord eller på de myke persiske gulvteppene. Dette bordet kalles «haftsin», som på persisk betyr «syv ting som begynner på S» (haft = syv + sin = s). På duken plasseres som regel følgende syv ting:
Dessuten bør følgende ting også settes frem på duken:
På denne festen bruker man å møtes hos den eldste i familien og spise den spesielle maten for Nouruz. Denne består av fisk (for det meste sik) med ris som man blander med dill, persille, gressløk og fersk hvitløk, slik at risen blir grønnaktig. Når det nærmer seg tiden for det nye året, bruker alle i familien å sitte rundt Haftsin-bordet. Noen leser et dikt fra Hafez' diktsamlinger. Det sies at i samme øyeblikk som det nye året begynner, slutter den lille gullfisken i skålen å svømme og blir helt stille! Når det blir nyttår ønsker alle hverandre et «Godt Nyttår». Senere gir de eldre presanger eller nye penger til de yngre. Det er en vanlig hos iranerne at man skal besøke alle slektninger og venner ved nyttår. I de fem første dagene av nyttårsfesten bruker de eldre i slekten å være hjemme slik at de yngre kan besøke dem. Siden besøker de eldre de yngre. Nyttåret er den tid på året da man treffer også dem man ikke rekker å treffe i løpet av resten av året.